text: Politiet betragter ligfund i Møgeltønder som dobbelt-drab
  18 september 2010 kl. 16.08
  Syd- og Sønderjyllands Politi behandler nu fundet af to døde personer i Møgeltønder som et dobbelt-drab.
  
  Ved 13.30 tiden blev Syd- og Sønderjyllands politi tilkaldt til en nedlagt landejendom i udkanten af byen Møgeltønder nær Tønder. 
  På ejendommen blev der fundet to døde ? en kvinde sidst i tresserne og en mand først i fyrrerne. Det drejer sig sandsynligvis om to beboere på ejendommen, en mor og en søn.
  De to havde skader, som gør at politiet behandler sagen som en drabssag. Derfor er der tilkaldt kriminalteknikere og retsmedicinere. De er nu i gang med undersøgelser på stedet.
  
  Den dræbtes mand afhøres
  Politiet foretager i øjeblikket også afhøringer af naboer og familie, blandt andet er kvindens mand, der også bor på ejendommen,  til afhøring.
  